549.65 REGOLAMENTI DWAR L-IMMANIĠĠAR TAL-ISKART (VJAĠĠI TA’ SKART) L-AVVIŻ LEGALI 285 tal-2011, kif emendat bl-Avviż Legali 440 tal-2011. L-AVVIŻ LEGALI 285 tal-2011, kif emendat bl-Avviż Legali 440 tal-2011. 1. Titolu u skop. (1) It-titolu ta’ dawn ir-regolamenti hu Regolamenti dwar l-Immaniġġar tal-Iskart (Vjaġġi ta’ Skart). (2) L-iskop ta’ dawn ir-regolamenti hu biex jittrasponu d-dispożizzjonijiet tar-Regolament tal-Kunsill (KE) Nru 1013/2006 dwar vjaġġi ta’ skart biex jistabbilixxu sistema ta’ superviżjoni u kontroll ta’ vjaġġi ta’ skart, sabiex jiggarantixxu protezzjoni tas-saħħa tal-bniedem u l-ambjent. 2. Tifsir. (1) Għall-finijiet ta’ dawn ir-regolamenti sakemm ir-rabta tal-kliem ma tkunx teħtieġ xort’oħra: " applikazzjoni " tfisser l-applikazzjoni preżentata minn xi persuna biex tikseb xi permess għall-importazzjoni, għall-passaġġ, għall-vjaġġi jew għall-esportazzjoni ta’ skart; "l-Att " tfisser l-Att dwar il-Protezzjoni tal-Ambjent; Kap. 549. Kap. 549. " l-awtorità kompetenti " tfisser l-Awtorità għall-Ambjent u r-Riżorsi u kull korp jew persuna oħra li l-Ministru jista’, b’ordni fil-Gazzetta, jordna, u jistgħu jiġu nominati korpi jew persuni differenti bħala l-awtorità kompetenti għal għanijiet differenti ta’ dawn ir-regolamenti; " awtorità kompetenti ta’ destinazzjoni " tfisser l-awtorità kompetenti li timporta skart ġewwa pajjiżha mingħand l-awtorità kompetenti ta’ tluq għal skopijiet kummerċjali; " awtorità kompetenti ta’ passaġġ " tfisser l-awtorità kompetenti li jew: (a) t importa skart biex dan wara jiġi trasferit jew vjaġġat bil-baħar lejn stat membru ieħor jew pajjiż ta’ destinazzjoni għal skopijiet kummerċjali; jew (b) t esporta skart wara li tkun impurtat dak l-iskart ġewwa pajjiżha mill-pajjiż jew awtorità kompetenti ta’ tluq għal skopijiet kummerċjali; " awtorità kompetenti ta’ tluq " tfisser l-awtorità kompetenti li tesporta skart minn ġewwa pajjiżha lill-awtorità kompetenti ta’ passaġġ jew ta’ destinazzjoni għal skopijiet kummerċjali; " awtorizzazzjoni " tfisser kull awtorizzazzjoni maħruġa taħt dawn ir-regolamenti u, fir-rigward ta’ fornituri u servizzi awtorizzati, tfisser xi permess, liċenza, mandat, ħatra, konċessjoni jew kull deċiżjoni li jkollha x’taqsam ma’ aċċess għal xi attività ta’ servizz jew l-għoti tiegħu; "fornitur awtorizzat " tfisser u tinkludi kull persuna li jkun negozjant jew importatur skond dawn ir-regolamenti u li jkun fil-pussess ta’ xi awtorizzazzjoni jew permess maħruġ lil u mill-awtorità kompetenti; " il-Komunità " tfisser il-Komunità Ewropea kif stabbilita bit-Trattat tal-Unjoni Ewropea; " kummerċ " tfisser għall-fini ta’ dawn ir-regolamenti, kummerċ bejn Stati Membri jew bejn xi Stat Membru u pajjiż terz fivjaġġi ta’ skart, xi negozju jew xogħol biex isir qligħ jew gwadann, u jinkludi trattamenti f’xi attività ta’ negozju partikolari; " il-Ministru " tfisser il-Ministru responsabbli għall-ambjent; "pajjiż terz " tfisser xi pajjiż li ma jkunx Stat Membru tal-Unjoni Ewropea; "persuna " tfisser kull persuna fiżika jew legali; " Stat Membru " tfisser xi stat li jkun membru tal-Unjoni Ewropea; "vjaġġi ta’ skart " tfisser u tinkludi l-attività ta’ trasportar ta’ skart b’vapuri jew bastiment il-ġewwa, fi ħdan jew l-barra tal-Komunità. (2) L.S.549.63 Il-frażijiet l-oħra kollha għandu jkollhom l-istess tifsira bħal dik mogħtija lilhom fir-regolament 4 tar-Regolamenti dwar l-Iskart. 3. Applikabilità. Emendat: A.L.440 tal-2011. (1) Id-dispożizzjonijiet tar-Regolament tal-Kunsill (KE) Nru. 1013/2006 dwar vjaġġi ta’ skart għandhom mutatis mutandis japplikaw. (2) Il-vjaġġi kollha ta’ skart destinati għar-rimi f’Malta hu projbit. Meta xi notifikazzjoni tkun depożitata għand l-awtorità kompetenti, bħala l-awtorità kompetenti ta’ destinazzjoni, li tkun tirrigwardax ivjaġġippjanat ta’ skart iddestinat għar-rimi ġewwa Malta, l-awtorità kompetenti għandha ipsojuret oġġezzjona. (3) L.S.549.63 Dawn ir-regolamenti għandhom ikunu mingħajr preġudizzju għad-drittijiet u l-obbligi taħt il-liġi internazzjonali u għandhom japplikaw mingħajr preġudizzju għar-Regolamenti dwar l-Iskart, u liġijiet nazzjonali oħra eżistenti li jistgħu japplikaw f’dan ir-rigward. (4) L.S.549.68 Vjaġġi ta’ dijossidu tal-karbonju għal skopijiet ta’ ħżin ġeoloġiku skont ir-Regolamenti tal-dwar il-Ħżin Ġeoloġiku tad-Dijossidu tal-Karbonju. 4. Drittijiet. (1) L-applikazzjonijiet għal permess għall-ispedizzjoni ta’ skart transkonfini skond dawn ir-regolamenti, għandhom ikollhom magħhom dritt kif jista’ jiġi ordnat mill-awtorità kompetenti kif imfisser fl-Iskeda li tinsab ma’ dawn ir-regolamenti. (2) Dawn ir-regolamenti għandhom ikunu mingħajr preġudizzju għad-drittijiet u l-obbligi imposti mill-awtorità kompetenti ta’ destinazzjoni u l-awtorità jew awtoritajiet kompetenti ta’ passaġġ. 5. Reati. Persuna tkun ħatja ta’ reat taħt dawn ir-regolamenti jekk dik il-persuna- (a) tonqos milli tikkonforma ruħha ma’ xi dispożizzjoni ta’ dawn ir-regolamenti jew tonqos milli tikkonforma ruħha mal-kundizzjonijiet tal-permess jew ma’ xi ordni skond il-liġi jew skond xi dispożizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) tikkonfoffa jew tittanta, jew tgħin, jew tinkoraġixxi lil xi persuna oħra, b’xi mezz, inkluż ir-reklamar, pariri jew l-akkwist biex tikser id-dispożizzjonijiet ta’ dawn ir-regolamenti jew biex tonqos milli tikkonforma ruħha ma’ xi dispożizzjoni bħal dawk, inkluż xi ordni mogħtija skont il-liġi kif hemm f’xi dispożizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamenti. 6. Pieni. Kull persuna li tagħmel reat kontra dawn ir-regolamenti kif imfisser fir-regolament 5 għandha, meta tinsab ħatja, teħel: (a) għall-ewwel kundanna, multa ta’ mhux inqas minn elfumija u sebgħin euro (€ 1,170), iżda mhux iżjed minnelfejn u tliet mija utletineuro (€ 2,330); (b) għat-tieni kundanna jew kundanni sussegwenti, multa ta’ mhux inqas minnelfejn u tliet mija utletineuro (€ 2,330), iżda mhux aktar minn erbatelefusittmija u sittineuro (€ 4,660), jew priġunerija għal żmien ta’ mhux aktar minn sentejn, jew dik il-multa u priġunerija flimkien: Iżda mingħajr preġudizzju għal paragrafi (a) u (bIżda mingħajr preġudizzju għal paragrafi (a), kull meta persuna tinsabħatja ta’ reat taħt dawn ir-regolamenti kommess permezz ta’ vettura, is-sid ta’ dik il-vettura, jekk ikun il-każ, għandu jinżamm responsabbli bl-istess modugrad: Iżda wkoll, mingħajr preġudizzju għall-pieni li dik il-persuna misjuba hekk ħatja tista’ tinżamm responsabbli skont dan ir-regolament, il-qorti tista’ tordna lil kull persuna li tiġi misjuba ħatja ta’ reat taħt dawn ir-regolamenti biex tħallas l-ispejjeż li l-awtorità kompetenti tinkorri skont dawn ir-regolamenti bħala riżultat tal-imsemmireat, ir-revoka tal-permess maħruġ mill-awtorità kompetenti u l-konfiska tal-corpus delicti, inkluża l-vettura, jekk dan ikun il-każ. 7. (1) Mingħajr preġudizzju għar-regolament 6, id-dispożizzjonijiet tal-artikoli 23 u 30 tal-Kodiċi Kriminali għandhom, mutatis mutandis, japplikaw għall-proċedimenti fir-rigward ta’ reati kontra dawn ir-regolamenti, b’dan illi l-iskwalifika milli tinżamm jew tinkiseb liċenza, permess jew awtorità m’għandha f’ebda każ tkun għal inqas minn sena. (2) Kap.9. Kap. 9. Minkejja d-dispożizzjonijiet tal-artikolu 370 tal-Kodiċi Kriminali, proċedimenti għal xi reat kontra dawn i-rregolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skont il-każ, u għandhom ikunu skond id-dispożizzjonijiet tal-Kodiċi Kriminali li jirregolaw il-proċedura quddiem il-qrati msemmija bħala qrati ta’ ġudikatura kriminali. (3) Kap.9. Kap. 9. Minkejja d-dispożizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti tal-Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) bħala qrati ta’ ġudikatura kriminali fir-rigward ta’ kull proċediment għal xi reat kontra dawn ir-regolamenti.